43 



trukne Tilstand , i det mindste , i flere Kredse , der ere saa tæt 

 stillede, at de synes kun at udgjøre een, Fig. 6; den ydre Mund- 

 aabning er tæt rynket, men sammenfoldet efter en Linie, der 

 svarer aldeles til den ovenfor antydede Midtplan af Dyret. 



Kroppens egentlige Hud, som bestaaer af flere Lag, er ikke 

 meget tyk, neppe dobbelt saa tyk som de lodrette Skillevægge, 

 men den har klæbet fast paa sig , ja synes næsten at optage i sig 

 en saadan Masse af uorganiske Smaadele, nemlig Dynd og Sand, 

 at den ved denne fremmede Skorpe synes at faae en umaadelig 

 Tykkelse, især i Kroppens to nederste Trediedele. De forskjel- 

 lige Tversnit give en tydelig Forestilling om dette Sanddækkes 

 Tykkelse paa forskjellige Steder af Kroppen; medens det nemlig 

 er tyndest opad og paa den trinde Halsdel kun | mm , naaer det 

 indtil den firedobbelte Tykkelse i det Belte, hvori Dyret begyn- 

 der at udbrede sig stærkere; paa Midten af Dyret er det alle- 

 rede 4 — 5 mm tykt, og i den nedre Trediedel bliver det indtil 

 8 — 9 ,nm tykt, det vil sige: paa de smalere Sider af Dyret, thi 

 paa de bredere Sider har det i Reglen i de forskjellige Høider 

 kun Halvparten af den her angivne Tykkelse. Disse Forhold i 

 Sanddækket røbe iøvrigt, at dette neppe kan være tilveiebragt 

 ved Hjælp af en simpel Slimafsondring, saaledes som Tilfældet 

 er med Sandhylstrene eller Dyndrørene omkring en Terebella 

 eller en Sabella. 



Dette er nu Bygningen af den Gmelinske Sabella marsu- 

 pialis, forsaavidt jeg paa disse ældgamle Exemplarer har kunnet 

 udrede den. Hvad der tydeligt nok gaaer frem deraf, er, at 

 dette Dyr er et Straaldyr, og et Koraldyr af Actiniernes store 

 Gruppe, men indenfor denne stiller det sig dog som saa afvi- 

 gende fra de hidtil beskrevne Former, at det efter min Mening 

 maa udgjøre en ny Slægt, for hvilken jeg, efter Kroppens Form, 

 vilde foreslaae Navnet Sphenopus. 



Fra de mange typiske Former af Actinier adskiller nemlig 

 \ort nye Dyr sig derved, at den nedre Del af Kroppen eller 

 Foden ikke danner nogen Hæfteskive, hvorved Dyret altsaa er 



